CELEX: 62007TN0365
Language: hu
Date: 2007-09-17 00:00:00
Title: T-365/07. sz. ügy: 2007. szeptember 17-én benyújtott kereset – Traxdata France kontra OHIM – Ritrax (TRAXDATA, TEAM TRAXDATA)

24.11.2007   
            
            
               HU
            
            
               Az Európai Unió Hivatalos Lapja
            
            
               C 283/33
            
         2007. szeptember 17-én benyújtott kereset – Traxdata France kontra OHIM – Ritrax (TRAXDATA, TEAM TRAXDATA)
   (T-365/07. sz. ügy)
   (2007/C 283/61)
   A keresetlevél nyelve: angol
   Felek
   
      Felperes: Traxdata France SARL (Párizs, Franciaország) (képviselő: F. Valentin ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Ritrax Corp. Ltd (London, Egyesült Királyság)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal első fellebbezési tanácsa által az R 1337/2005-1., R 1338/2005-1., R 1339/2005-1. és R 1340/2005-1. sz. egyesített ügyekben 2007. május 23-án hozott határozatot, és ennek megfelelően a közösségi védjegyről szóló 1993. december 20-i rendelet 52. cikke (1) bekezdésének c) pontja alapján rendelje el a 000 007 393, 000 877 779 és 001 252 725 lajstromszámú TRAXDATA, valamint a 000 877 910 lajstromszámú TEAM TRAXDATA közösségi védjegy törlését a 9., 16. és 42. osztályba tartozó valamennyi áru és szolgáltatás vonatkozásában;
            
         
               —
            
            
               az Elsőfokú Bíróság rendelje el a 000 877 910 lajstromszámú TEAM TRAXDATA közösségi védjegy törlését a 36. osztályba tartozó következő szolgáltatások vonatkozásában: „sport- és szabadidős tevékenységek pénzügyi szponzorálása; sportversenyek, -események és –csapatok pénzügyi szponzorálása; sportolók pénzügyi szponzorálása […] valamennyi említett szolgáltatással kapcsolatos tanácsadási szolgáltatások”;
            
         
               —
            
            
               az Elsőfokú Bíróság rendelje el a 000 877 779 lajstromszámú TRAXDATA és a 000 877 910 lajstromszámú TEAM TRAXDATA közösségi védjegy törlését a 41. osztályba tartozó következő szolgáltatások vonatkozásában: „szórakoztatás és oktatás; konferenciák, kongresszusok, szemináriumok, szimpóziumok szervezése és lebonyolítása, […] elektronikus játékok interneten keresztüli szolgáltatása; könyvek, magazinok és időszaki lapok kiadása; […] játéktermi szolgáltatások; […] videokazetták, audiokazetták, kompakt lemezek és mozifilmek kölcsönzése; valamennyi említett szolgáltatással kapcsolatos tanácsadási szolgáltatások.”
            
         Jogalapok és fontosabb érvek
   
      A törlés iránti kérelemmel érintett közösségi védjegy: a „TRAXDATA” és a „TEAM TRAXDATA” szó- és ábrás védjegy a 9., 16., 36., 41. és 42. osztályba tartozó áruk és szolgáltatások vonatkozásában – a 877 910, 877 779, 7 393 és 1 252 725 lajstromszámú közösségi védjegyek.
   
      A közösségi védjegy jogosultja: Ritrax Corp. Ltd.
   
      A közösségi védjegy törlését kérelmező fél: a felperes.
   
      A törlést kérelmező védjegye: a nem lajstromozott „TRAXDATA FRANCE SARL” cégnév és a „TRAXDATA” kereskedelmi név a következő áruk és szolgáltatások vonatkozásában: számítástechnikai cikkek, számítógéphardver és tartozékok szállítása és értékesítése, valamint az ezekkel kapcsolatos tanácsadás.
   
      A törlési osztály határozata: a felperes törlés iránti kérelmének elutasítása.
   
      A fellebbezési tanács határozata: a fellebbezés elutasítása.
   
      Jogalapok: a fellebbezési tanács megsértette a 40/94/EK tanácsi határozat 8. cikkének (4) bekezdésével együttesen értelmezett 52. cikke (1) bekezdésének c) pontját azáltal, hogy álláspontja szerint a felperes nem bizonyította, hogy továbbra is használja a „TRAXDATA”-t, továbbá azáltal, hogy nem megfelelően alkalmazta az ütköző védjegyek összetéveszthetőségére vonatkozó kritériumokat.